**Det internasjonale fjernsjakkforbundet**, på engelsk **International Correspondence Chess Federation**, forkorta til **ICCF** vart skipa i 1951 som ei nyskiping av ICCA (International Correspondence Chess Association), skipa i 1945. ICCA var igjen ein oppfølgjar av IFSB (Internationaler Fernschachbund), skipa i 1928.

Fjernsjakk
----------

*For meir om dette emnet, sjå Fjernsjakk.*
**Fjernsjakk** er sjakk som blir spela over avstand med ulike former for kommunikasjon. 

Dette har tradisjonelt skjedd som postsjakk, med brev eller postkort. Dei siste åra har fjernsjakk i stor grad i staden blitt spela ved å bruke ei fjernsjakk-datamaskin til å kommunisere trekka, og til ei viss grad også ved ebrev. 

Fjernsjakk har elles blitt spela ved bruk av dei fleste former for kommunikasjon, frå telegraf på 1800-talet, til seinare telefon, teleks og telefaks. Brevduer skal også ha blitt brukt.

Fjernsjakk står i motsetnad til nærsjakk, der spelarane sit ved eit sjakkbrett samtidig. Det blir også rekna som nærsjakk viss spelarane ikkje sit på same stad, men der trekka blir overført fortløpande, slik at partiet blir avvikla innanfor vanlege rammer for tenketid for nærsjakk.

Før ICCF
--------

Fjernsjakk oppstod i noko omfang først på 1800-talet, med framveksten av meir moderne kommunikasjon: Betre postvesen, og oppfinninga av telegrafen gjorde det mogleg å spele sjakk over avstand innan rimelege tidsrammer. Sjakklubbar og sjakktidsskrift arrangerte etter kvart både nasjonale og internasjonale sjakkturneringar innan fjernsjakk, i praksis var dette postsjakk. I 1928 vart den første internasjonale samanslutninga danna, IFSB.

Noverande organisasjon
----------------------

ICCF er ei samanslutning av nasjonale medlemsorganisasjonar. Det skal no vere meir enn 60 nasjonale medlemsorganisasjonar, med etter det opplyste meir enn 100.000 individuelle medlemmar som spelar fjernsjakk. Dei fleste av desse spelar mange parti samtidig.

Norges Postsjakkforbund er norsk medlem i ICCF.

ICCF har nært samarbeid med Verdssjakkforbundet FIDE. Fjernsjakktitlar, fjernsjakkmeisterskap og fjernsjakkrating er godkjende av FIDE.

Turneringar
-----------

ICCF arrangerer all slags turneringar: Verdsmeisterskap for menn og kvinner, individuelle meisterskap og lag-meisterskap, klasse-turneringar med høve til opprykk - frå opne klasser til meisterklasser, tittel-turneringar og cup-turneringar. Dette med bruk av post, ebrev og sjakkserver. 

Det blir også arrangert sone-turneringar for dei fire sonene som ICCF er delt inn i: 
Europa, Latin-Amerika, Nord-Amerika/Stillehavet og Afrika/Asia.

Fjernsjakkolympiade
-------------------

### Menn

| # | År | Gull | Sǿlv | Bronse |
| --- | --- | --- | --- | --- |
| 1 | 1949-1952 | Ungarn Ungarn (25) | Tsjekkoslovakia Tsjekkoslovakia (20) | Sverige Sverige (19,5) |
| 2 | 1952-1955 | Tsjekkoslovakia Tsjekkoslovakia (27,5) | Sverige Sverige (27,5) | Tyskland Tyskland (27) |
| 3 | 1958-1961 |  Sovjet (35,5) | Ungarn Ungarn (32,5) | Jugoslavia (1969–1992 Jugoslavia (32) |
| 4 | 1962-1964 |  Sovjet (36) | Aust-Tyskland Aust-Tyskland (28,5) | Sverige Sverige (27,5) |
| 5 | 1965-1968 | Tsjekkoslovakia Tsjekkoslovakia (31,5) |  Sovjet(30) | Tyskland Tyskland (29,5) |
| 6 | 1968-1972 |  Sovjet (38) | Tsjekkoslovakia Tsjekkoslovakia (28,5) | Aust-Tyskland Aust-Tyskland (25,5) |
| 7 | 1972-1976 |  Sovjet (35,5) |  Bulgaria (30) | Storbritannia Storbritannia (29,5) |
| 8 | 1977-1982 |  Sovjet (46,5) | Ungarn Ungarn (44) | Storbritannia Storbritannia (41,5) |
| 9 | 1982-1987 | Storbritannia Storbritannia (33,5) | Tyskland Tyskland (30) |  Sovjet (27) |
| 10. | 1987-1995 |  Sovjet (34) |  England (33,5) | Aust-Tyskland Aust-Tyskland (33,5) |
| 11. | 1992-1999 | Tsjekkoslovakia Tsjekkoslovakia (45,5) | Tyskland Tyskland (45,5) |  Kanada (40) |
| 12. | 1998-2004 | Tyskland Tyskland (47,5) | Litauen Litauen (42,5) | Latvia Latvia (42,5) |
| 13. | 2004-2009 | Tyskland Tyskland (38) | Tsjekkia Tsjekkia (34,5) |  Polen (32) |
| 14. | 2002-2006 | Tyskland Tyskland (45,5) | Litauen} Litauen (39,5) | USA USA(36) |
| 15. | 2006-2009 | Noreg Noreg (48) | Tyskland Tyskland (47) | Nederland Nederland (46,5) |
| 16. | 2010-2016 | Tsjekkia Tsjekkia (33,5) | Tyskland Tyskland (28,5) | Frankrike Frankrike (26,5) |
| 17. | 2009-2012 | Tyskland Tyskland (44,5) | Spania Spania (43,5) | Italia Italia (39,5) |
| 18. | 2012-2016 | Tyskland Tyskland (41,5) |  Slovenia (41) | Spania Spania (39) |
| 19. | 2016-2021 |  Bulgaria (27) | Tyskland Tyskland (26,5) | Tsjekkia Tsjekkia,  Polen (26,5) |
| 20. | 2016-2019 | Tyskland Tyskland (39,5) |  Russland (39,5) | Spania Spania (39) |
| 21. | 2020-2023 | Tyskland Tyskland (38) | Luxembourg Luxembourg (37) | USA USA (37) |

### Kvinner

| # | År | Gull | Sǿlv | Bronse |
| --- | --- | --- | --- | --- |
| 1 | 1974-1979 |  Sovjet (22) | Tyskland Tyskland (19) | Tsjekkoslovakia Tsjekkoslovakia (15,5) |
| 2 | 1980-1986 |  Sovjet (26) | Tsjekkoslovakia Tsjekkoslovakia (26) | Jugoslavia (1969–1992 Jugoslavia (20) |
| 3 | 1986-1992 |  Sovjet (23) | Tsjekkoslovakia Tsjekkoslovakia (21) | Ungarn Ungarn (14,5) |
| 4 | 1992-1997 | Tsjekkia Tsjekkia (24) |  Russland (21) |  Polen (18,5) |
| 5 | 1997-2003 |  Russland (25) | Tyskland Tyskland (22) | Tsjekkia Tsjekkia (18) |
| 6 | 2003-2006 | Litauen Litauen (26,5) | Tyskland Tyskland (23,5) | Italia Italia (23) |
| 7 | 2007-2009 |  Slovenia (25) | Litauen Litauen (23,5) | Tyskland Tyskland (23) |
| 8 | 2008-2010 |  Polen (27) |  Bulgaria (27) | Italia Italia (26) |
| 9 | 2011-2014 |  Russland (34) | Litauen Litauen (32,5) | Tyskland Tyskland (30) |
| 10 | 2015-2017 | Tyskland Tyskland (33) | Litauen Litauen (30) |  Russland (28) |
|

Fjernsjakk-rating
-----------------

ICCF har eige ratingsystem, som blir brukt til å rangere spelarane, og som blir brukt som grunnlag for mellom anna tildeling av fjernsjakktitlar.

Fjernsjakktitlar
----------------

ICCF delar ut sjakktitlar i fjernsjakk: Internasjonal Fjernsjakkstormeister (ICCF-GM), Senior Internasjonal Meister i fjernsjakk (ICCF-SIM), Internasjonal Meister i fjernsjakk (ICCF-IM), Internasjonal Kvinnestormeister i fjernsjakk (ICCF-LGM), Internasjonal Kvinnemeister i fjernsjakk (ICCF-LIM) og Internasjonal dommar i fjernsjakk (ICCF-IA)

Sjå også
--------

* Fjernsjakk
* Verdssjakkforbundet (FIDE)
* ICCF numerisk notasjon

Bakgrunnsstoff
--------------

* Offisiell ICCF heimeside
* Offisiell ICCF sjakkserver